Diari Oficial de la Generalitat Valenciana


Sumari del DOGV 9036, del 08-03-2021 (2021/1926)

RESOLUCIÓ de 22 de febrer de 2021, de la Conselleria d'Hisenda i Model Econòmic per la qual s'accepta la cessió gratuïta, de l'ús de l'immoble situat al carrer Colón, núm. 39, de Betxí, realitzada per l'Ajuntament d'aquest municipi per a destinar-lo a centre de dia per a persones majors dependents.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9036

Data del DOGV
:   08-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1926


Data del document
:   22-02-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 22 de febrer de 2021, de la Conselleria d'Hisenda i Model Econòmic per la qual s'accepta la cessió gratuïta, de l'ús de l'immoble situat al carrer Colón, núm. 39, de Betxí, realitzada per l'Ajuntament d'aquest municipi per a destinar-lo a centre de dia per a persones majors dependents. [2021/1926]  
L'Ajuntament de Betxí, en Acord de plenari de 20 de maig i 30 de setembre de 2020, va acordar la cessió d'ús, per un termini de trenta anys, d'un immoble al carrer Colón, núm. 39, de Betxí, realitzada per a destinar-ho a centre de dia per a persones majors dependents.  
  
A proposta de la Sotssecretaria de Vicepresidència i Conselleria d'Igualtat i Polítiques Inclusives, de 18 de desembre de 2020, es van iniciar els tràmits legals oportuns per a l'acceptació de la cessió.  
L'Ajuntament de Betxí, en Acord de 27 de gener de 2021, va esmenar l'error contingut en l'Acord de ple de 20 de maig de 2020, modificat per Acord de ple de 30 setembre de 2020, a l'efecte d'eliminar les referències a la cessió en precari així com aclarir el termini de duració d'aquesta.  
L'article 44 de la Llei 14/2003, de 10 d'abril, de patrimoni de la Generalitat, estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni disposa que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a qui correspon la seua administració, defensa i conservació.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent resolc  
  
Primer  
Acceptar la cessió gratuïta de l'ús, realitzada per l'Ajuntament de Betxí, de l'immoble situat al carrer Colón, núm. 39, de la localitat esmentada, amb una superfície de solar de 1.344 m² i construïda de 802,44 m² que limita al nord amb el carrer José Traver; sud, carrer d'Almenara; est, carrer Colón i oest, carrer Moncofa.  
  
Consta inscrita en el Registre de la Propietat de Vila-real 2 al tom 2075, llibre 206, foli 1, finca 11857, inscripció 1a.  
Referència cadastral: 9424405AS1172U2591JS.  
L'immoble s'accepta lliure de càrregues, gravàmens i al corrent de qualsevol despesa.  
  
Segon  
L'immoble haurà de destinar-se a centre de dia per a persones majors dependents. La cessió realitzada per l'Ajuntament de Betxí queda subordinada a les condicions següents:  
1. La cessió és per un termini de 30 anys transcorregut el qual els béns cedits revertiran al patrimoni de l'ajuntament amb totes les seues pertinences i accessions. Si els béns cedits no es destinen a l'ús dins del termini assenyalat en l'acord de cessió o deixen de ser-ho posteriorment es considerarà resolta la cessió i revertiran aquells a la corporació local, la qual tindrà dret a percebre de l'entitat beneficiària, després de la taxació pericial, el valor dels detriments experimentats pels béns cedits.  
  
2. La destinació per a la qual se cedeix l'immoble hauran de complir-se en el termini màxim de cinc anys, i s'haurà de mantindre durant els vint-i-cinc següents fins a complir els trenta anys a comptar des del començament de la cessió.  
3. La cessió inclou les instal·lacions, mobiliari i equipament amb què compta l'immoble, necessaris per al seu funcionament com a centre de dia per a persones majors dependents.  
4. Totes les despeses generades per l'immoble per al seu manteniment i conservació i reparació, seran per compte de la Vicepresidència i Conselleria d'Igualtat i Polítiques Inclusives.  
  
Tercer  
En cas d'incompliment dels fins per als quals se cedeix l'immoble una vegada sol·licitada la reversió per part de l'ajuntament i remesa com a acord de reversió a la conselleria competent en matèria de patrimoni, es tramitarà per aquesta el corresponent expedient de conformitat amb el que es disposa en el Reial decret 1373/2009, de 28 d'agost, pel qual s'aprova el Reglament general de la Llei 33/2003, de 3 de novembre, del patrimoni de les administracions públiques. La resolució que s'adopte serà notificada a l'Ajuntament i comportarà, si escau, la reversió immediata al patrimoni de la corporació local i la baixa de l'immoble en l'Inventari General de Béns i Drets de la Generalitat.  
  
  
Quart  
El dret d'ús sobre l'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives a qui correspon les competències demanials sobre aquest, inclosa la seua administració, defensa i conservació, sense perjudici d'una posterior adscripció a l'IVASS.  
  
Cinqué  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la seua notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 22 de febrer de 2021.- El conseller d'Hisenda i Model Econòmic: Vicent Soler i Marco.